el el el el el el el el el el el el el el el el el el el el el el el el el el el el el el fr el it el it el nb fr fr el fr fr it el de fr it el fr fr el el el el el it el de fr el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Τάκης (Παναγιώτης) Οικονομόπουλος (19 Οκτωβρίου 1943) είναι Έλληνας πρώην διεθνής τερματοφύλακας ποδοσφαίρου, ο οποίος υπήρξε ένας από τους μεγαλύτερους Έλληνες τερματοφύλακες διαχρονικά. Η IFFHS τον επέλεξε στην καλύτερη 11άδα όλων των εποχών του ελληνικού ποδοσφαίρου το 2021.[1] Έχει μείνει γνωστός με την προσωνυμία "το πουλί", λόγω των εντυπωσιακών του εκτινάξεων. Διαθέτοντας καλλιτεχνικό ταλέντο, τα τελευταία χρόνια έχει διακριθεί σαν ζωγράφος, συμμετέχοντας μάλιστα σε αρκετές εκθέσεις.[2]
19 Οκτωβρίου 1943 (1943-10-19) (78 ετών)
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
2 Τίτλοι - Διακρίσεις
3 Μετά το ποδόσφαιρο
Ξεκίνησε το ποδόσφαιρο από τις αλάνες και το 1959 εντάσσεται στην Αθλητική Ένωση Καλλιθέας. Εκεί παρέμεινε μερικούς μόλις μήνες, όταν στην ηλικία των 16 ετών τον απέκτησε ο Απόλλων Αθηνών με το ποσό των 5.000 δραχμών, μετά από προτροπή του Αριστείδη Καμάρα.[3] [4] Το 1962 πήγε στην Προοδευτική ως έμψυχο αντάλλαγμα για τη μεταγραφη του Γιάννη Βαραμέντη στον Απολλωνα Αθηνών και το 1963 στον Παναθηναϊκό, όπου επί 13 συνεχή έτη υπήρξε ο βασικός του τερματοφύλακας. Το 1965 έκανε ένα μεγάλο ρεκόρ, διατηρώντας την εστία του ανέπαφη για 1.088 αγωνιστικά λεπτά, από τις 17 Ιανουαρίου μέχρι και τις 27 Μαΐου.[5]
Το 1976 μετακόμισε προσωρινά στην Πάτρα για την Παναχαϊκή, με τα χρώματα της οποίας αγωνίστηκε έναν χρόνο, σημειώνοντας 25 συμμετοχές.
Το 1977 επέστρεψε στον Απόλλωνα Αθηνών, με τη φανέλα του οποίου έκλεισε την καριέρα του το 1979.
Το ντεμπούτο του με την Ελλάδα πραγματοποιήθηκε στις 3 Οκτωβρίου 1965 στην εντός έδρας αναμέτρηση εναντίον της Σοβιετικής Ένωσης για τα προκριματικά του Μουντιάλ 1966. Αγωνίστηκε συνολικά 25 φορές με το εθνόσημο, από το 1965 έως το 1974.
5 Πρωταθλήματα: 1964, 1965, 1969, 1970, 1972
2 Κύπελλα: 1967, 1969
Φιναλίστ Κυπέλλου Πρωταθλητριών: 1971
Φιναλίστ Διηπειρωτικού Κυπέλλου: 1971
Με την αποχώρησή του από την ενεργό δράση ανέλαβε προπονητής τερματοφυλάκων στον Παναθηναϊκό από το 1979 μέχρι το 2006. Το 2002 ανέλαβε προσωρινά για λίγους αγώνες προπονητής του Παναθηναϊκού, αντικαθιστώντας τον Σέρχιο Μαρκαριάν. Το 2017, ανέλαβε πρόεδρος του Ερασιτέχνη Παναθηναϊκού, ως επικεφαλής της διοίκησης που όρισε το Πρωτοδικείο Αθηνών.
↑ «Αυτή είναι η κορυφαία 11άδα όλων των εποχών στην Ελλάδα». Ανακτήθηκε στις 2 Δεκεμβρίου 2021.
↑ "Ο τερματοφύλακας που έγινε ζωγράφος" Ανακτήθηκε στις 22/7/2021
↑ Συνέντευξη Τάκη Οικονομόπουλου στον Παναγιώτη Γιαλό, koinoniki.gr
↑ «Τάκης Οικονομόπουλος: ο τερματοφύλακας που κατέρριψε παγκόσμιο ρεκόρ 51 ετών». limassoltoday.com.cy. Ανακτήθηκε στις 18 Αυγούστου 2022.
↑ «Παγκόσμια, ευρωπαϊκά ποδοσφαιρικά ρεκόρ και οι παρουσίες των Ελλήνων». Ολύμπιο Βήμα. Ανακτήθηκε στις 31 Μαΐου 2022.